PLANB บวก 3% โบรกแนะ “ซื้อ” เป้า 9.30 บ. จับตากำไร Q3 ฟื้น รับสื่อนอกบ้านโต
PLANB บวก 3% โบรกแนะ “ซื้อ” ราคาเป้าหมาย 9.30 บ. จับตาไตรมาส 3/65 ฟื้นเล็กน้อย รับธุรกิจสื่อนอกบ้านโต พ่วงธุรกิจการตลาดแบบมีส่วนร่วมฟื้นตัวเด่น จากกิจกรรมที่กลับมาจัดได้มากขึ้น และธุรกิจใหม่อย่างกีฬามวยเข้ามาเสริม
PLANB บวก 3% โบรกแนะ “ซื้อ” ราคาเป้าหมาย 9.30 บ. จับตาไตรมาส 3/65 ฟื้นเล็กน้อย รับธุรกิจสื่อนอกบ้านโต พ่วงธุรกิจการตลาดแบบมีส่วนร่วมฟื้นตัวเด่น จากกิจกรรมที่กลับมาจัดได้มากขึ้น และธุรกิจใหม่อย่างกีฬามวยเข้ามาเสริม
6 ก.ย. 2565

ผู้สื่อข่าวรายงานว่า วันนี้ (6 ก.ย.65) ราคาหุ้น บริษัท แพลน บี มีเดีย จำกัด (มหาชน) หรือ PLANB ณ เวลา 11:27 น. อยู่ที่ระดับ 6.85 บาท บวก 0.20 บาท หรือ 3.01% สูงสุดที่ระดับ 6.95 บาท ต่ำสุดที่ระดับ 6.65 บาท ด้วยมูลค่าการซื้อขาย 147.59 ล้านบาท
ฃ
โดยบริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้ (5 ก.ย.65) ประเมินกำไรไตรมาส 3/65 ของ PLANB ฟื้นตัวสูงต่อเนื่องเมื่อเทียบกับงวดเดียวกันของปีก่อน หรือฟื้นตัวเล็กน้อยจากไตรมาสก่อนหน้า ตามทิศทางการฟื้นตัวของสื่อโฆษณานอกบ้าน
ทั้งนี้คาดกำไรปี 65 กลับสู่ระดับใกล้เคียงก่อนโควิดที่ 724 ล้านบาท ทั้งนี้ประมาณการอาจมี downside risk 5-10% จาก การฟื้นตัวที่มีโอกาสน้อยกว่าคาดจากเม็ดเงินโฆษณาที่ได้รับผลกระทบจากเงินเฟ้อ โดยความจุของสื่อนอกบ้านของบริษัทเพิ่มขึ้นก้าวกระโดดในสภาวะที่ฟื้นตัว โดยในปี 62 อยู่ที่ 5,070 ล้านบาท และในปี 65 อยู่ที่ 8,600 ล้านบาท
รวมทั้งธุรกิจการตลาดแบบมีส่วนร่วมฟื้นตัวเด่นจากกิจกรรมที่กลับมาจัดได้มากขึ้น และได้ธุรกิจใหม่ที่บริษัทหวังผลอย่างกีฬามวยเข้ามาเสริม ซึ่งบริษัทจะยกระดับการแข่งขันสู่ระดับสากลและทำให้เป็นจุดดึงดูดนักท่องเที่ยวจากทั่วโลก โดยตั้งเป้ารายได้จากมวยปีนี้ 200 ล้านบาท และยังคงคำแนะนำ “ซื้อ” ราคาเป้าหมายปี 66 ที่ 9.30 บาท
 